**ANUNŢ**

Institutul Naţional al Magistraturii are plăcerea de a vă informa cu privire la organizarea următoarelor activităţi:

# Nume ACTIVITATE

Program de schimb între autoritățile judiciare – 2015

Schimburi profesionale și vizite de studiu specializate pe probleme de combatere a terorismului

# DESCRIERE

Institutul Național al Magistraturii organizează, împreună cu European Judicial Training Network – Rețeaua Europeană de Formare Judiciară (în continuare, EJTN), un program de schimb de magistrați între statele europene.

Această inițiativă continuă un program finanțat de Comisia Europeană, intitulat Programme d’echanges d’autorites judiciaires (Program de schimb al autorităților judiciare), în cadrul căruia, în perioada 2005 – 2014, magistrați din toate statele Europei au fost implicați în astfel de schimburi.

În cursul anilor anteriori INM a făcut posibilă participarea a peste 480 de magistrați români (auditori de justiție, judecători și procurori, formatori INM) la stagii în state precum Anglia, Austria, Belgia, Bulgaria, Croația, Cehia, Danemarca, Estonia, Finlanda, Franța, Germania, Italia, Luxemburg, Polonia, Portugalia, Olanda, Slovacia, Spania, Suedia și Scoția. În același timp, peste 500 de magistrați din aceste țări au venit în aceeași perioadă în România pentru stagii de două săptămâni.

Programul de schimburi continuă și în cursul anului 2015. În cadrul acestuia, EJTN lansează o componentă nouă: “Schimburi profesionale și vizite de studiu specializate pe probleme de combatere a terorismului ”.

Prin intermediul acestui program se urmărește formarea magistraților din țările membre UE în domeniul prevenirii radicalizării către terorism și extremism violent.

Programul cuprinde două tipuri de activități:

* **Schimburi profesionale**: pentru judecătorii și procurorii care instrumentează cauze cu implicații în combaterea terorismului și au astfel o specializare în acest domeniu. Schimburile profesionale se pot efectua în unul dintre următoarele state: Austria, Belgia, Germania, Spania, Franța, Italia, Olanda, Suedia și Marea Britanie.
* **Vizite de studiu:** pentru judecătorii și procurorii fără specializare în domeniul combaterii terorismului, la unitățile specializate în acest domeniu din cadrul instanțelor și parchetelor. Vizitele de studiu se pot efectua în unul dintre următoarele state: Austria, Belgia, Germania, Spania, Franța, Italia, Olanda, Suedia și Marea Britanie.

**PERIOADA**

Schimburile profesionale și vizitele de studiu vor avea loc la sfârșitul anului 2015 (31 decembrie).

Atât vizitele de studiu cât și schimburile profesionale se vor desfășura pe o perioadă de 2 până la 5 zile, perioadă ce poate varia în funcție de disponibilitatea unităților gazdă specializate.

# LOCUL DE DESFĂŞURARE

Statele membre EJTN, identificate ca dispunând de nivelul necesar de experiență în domeniul combaterii terorismului sau state membre care și-au manifestat interesul în sensul găzduirii schimburilor și vizitelor de studiu, și anume: Austria, Belgia, Germania, Spania, Franța, Italia, Olanda, Suedia și Marea Britanie.

# Limba în care se desfăşoară

Schimburile profesionale și vizitele de studiu se vor desfășura în limba statului gazdă sau în limba engleză.

# Organizator

Reţeaua Europeană de Formare Judiciară – EJTN Institutul National al Magistraturii

# Finanţare

## EJTN acordă un per-diem (între 175 – 235 Euro/zi, în funcție de statul în care are loc stagiul). 70% din suma este virată înainte de desfășurarea stagiului, iar 30% după finalizarea acestuia și transmiterea către EJTN a raportului de stagiu.

## Prin depunerea documentelor solicitate în acest anunț, candidații acceptă ca, în ipoteza selectării în vederea participării, stagiu să se desfășoare exclusive în condițiile financiare aprobate la nivel de EJTN.

# Cui se adresează

Acest program se adresează, după cum urmează:

* în cazul **vizitelor de studiu**, judecătorilor/procurilor **fără o specializare în domeniul combaterii terorismului**;
* în cazul **schimburilor profesionale**: judecătorilor/procurilor **cu specializare în domeniul combaterii terorismului**.

**NUMĂR DE LOCURI**

În cadrul acestui program au fost alocate:

* pentru vizite de studiu, 28 de locuri;
* pentru schimburi profesionale, 28 de locuri.

# DOCUMENTE NECESARE PENTRU ÎNSCRIERE

* **Formularul de înscriere completat**
* **Scrisoare de intenție**
* **Curriculum vitae în limba română**
* **Certificat de competență lingvistică –** pentru limba statului gazdă/limba engleză,în măsura în care candidatul posedă un astfel de certificat
* **Avizul** **colegiului de conducere** al instanţei sau parchetului la care aceștia îşi desfăşoară activitatea, iar *în caz de urgenţă, avizul preşedintelui secţiei/procurorului şef secţie* în care judecătorul sau procurorul îşi desfăşoară activitatea sau, dacă nu există secţii, avizul conducătorului instanţei sau parchetului (potrivit art. 6 din Regulamentul privind drepturile şi obligaţiile persoanelor trimise în misiune temporară în străinătate de către Consiliului Superior al Magistraturii, Inspecţia Judiciară, Institutul Naţional al Magistraturii şi Şcoala Naţională de Grefieri, precum şi pentru stabilirea procedurii de aprobare a acestor misiuni, aprobat prin hotărârea Plenului CSM nr. 335/13.03.2014).

Documentele se transmit doar în format electronic la adresa de e-mail:

*exchangeprogramme@inm-lex.ro*

# Termen înscriere

*22 iunie 2015*

# Criterii de selecţie

INM va efectua selecţia inițială a candidaților români în funcţie de următoarele criterii:

* relevanţa programului pentru activitatea profesională a magistratului candidat/specializarea cerută pentru curs;
* neparticiparea recentă la alte forme de pregătire internaţională;
* disponibilitatea magistratului de a disemina informaţiile la care va avea acces prin participarea la programul de pregătire.

Fiecare criteriu de selecţie va fi analizat corelativ cu condiţia cunoaşterii temeinice a limbii străine în care se desfăşoară programul de pregătire, atestată, în principal, prin documente oficiale depuse de candidat.

# Persoana de contact

Diana MIHĂILĂ, tel. 021 407 62 53, e-mail: *diana.mihaila@just.ro*